Matatiele is 'n dorp in die Oos-Kaap-provinsie, Suid-Afrika. Volgens die 2011-sensus het die nedersetting 'n bevolking van 12 466 gehad, waarvan 10 403 (83,5%) Swartes was. Die dorp se ontstaan gaan hand aan hand met dié van Kokstad. Voor Adam Kok III en sy mense Kokstad bereik het, het hulle eers hier gebly. Hulle het die baie vleie en gepaardgaande voëls na hulle smaak gevind. Die dorp ontleen sy naam aan die troppe wilde eende. Die Sotho-uitdrukking mada-i-yila of matato-a-ile beteken 'die eende het opgevlieg'. Losbandigheid was aan die orde van die dag; dit het wapensmokkelary, veediefstal, en perdediefstal ingesluit. Dit het so aangehou totdat die Cape Mounted Rifles die orde begin herstel het. Die dorp het in 1904 munisipale status verkry en 'n takspoorlyn vanaf Franklin het die dorp in 1924 bereik. Die distrik is 3 357 km² groot. Suiwelboerdery en perdetelery is van die grootste ekonomiese aktiwiteite in die distrik. Daar is ook forelle in die strome. Gereformeerde kerk Griekwaland-Oos Lys van dorpe in Suid-Afrika Op Pad in Suid-Afrika. B.P.J. Erasmus. 1995.